Zach Hyman

Zachary Martin Hyman (sündinud 9. juunil 1992 Torontos) on Kanada jäähokimängija, kes mängib NHL-i klubis Edmonton Oilers ründajana vasakäärel.

Aastatel 2008–2011 mängis Hyman Ontario Junior Hockey League'i klubis Hamilton Red Wings. Seejärel mängis ta aastatel 2011–2015 Michigani Ülikooli jäähokimeeskonnas.

2010. aastal valis Florida Panthers ta NHL-i draftis 123. valikuna. 2015. aastal omandas Hymani mängijaõigused Toronto Maple Leafs."Maple Leafs acquire rights to Hyman from Panthers". NHL.com. 19.6.2015. Vaadatud 9.8.2020 Suurem osa hooajast 2015–16 mängis Hyman American Hockey League'i klubis Toronto Marlies, mis on Maple Leafsi noorteklubi. NHL-is debüteeris ta Maple Leafsi meeskonnas 29. veebruaril 2016 mängus Tampa Bay Lightningi vastu. Esimese värava lõi ta liigas sama aasta 7. märtsil mängus Buffalo Sabresi vastu. Hooajal 2016–17 kindlustas ta koha Maple Leafsi põhikoosseisus. Hooajal 2016–17 püstitas ta Maple Leafsi rekordi, kui lõi uustulnukana enim vähemuses väravaid (kokku neli). Lisaks andis ta samal hooajal kuues järjestikuses mängus vähemalt ühe väravasöödu, mida on suutnud veel vaid kolm Maple Leafsi uustulnukat.

2021. aasta juulis sõlmis ta seitsmeaastase lepingu Edmonton Oilersiga."Edmonton Oilers agree to 7-year deal with Zach Hyman, re-sign Tyson Barrie". ESPN.com. 28.7.2021. Vaadatud 15.10.2021

Hyman on tegutsenud ka kirjanikuna. Ta on kirjutanud mitu lasteraamatut."NHL Prospect Zach Hyman Also Has a Career as a Children's Book Author". Sports Illustrated Kids. 22.10.2015. Vaadatud 9.8.2020

 Viited 

 Välislingid 

 Zach Hyman NHL.com lehel
 Zach Hyman hockeydb.com lehel

Kategooria:Kanada jäähokimängijad
Kategooria:Toronto Maple Leafsi mängijad
Kategooria:Edmonton Oilersi mängijad
Kategooria:Sündinud 1992